**სტუდენტთა დახმარების ქვეპროგრამის ფარგლებში კონკურსი გამოცხადდა**

აჭარის ავტონომიური რესპუბლიკის განათლების, კულტურისა და სპორტის სამინისტრო „განათლების ხელმისაწვდომიბის გაზრდის“ პროგრამის ფარგლებში საბაკალავრო და სამაგისტრო საგანმანათლებლო პროგრამებზე ჩარიცხული სტუდენტების დაფინანსებისთვის კონკურსს აცხადებს.

კონკურსში მონაწილეობის მიღება შეუძლია სტუდენტებს, რომლებიც სწავლობენ უმაღლეს საგანმანათლებლო დაწესებულებებში აკრედიტებულ საბაკალავრო და სამაგისტრო საგანმანათლებლო პროგრამებზე, ბოლო სემესტრის საშუალო აკადემიური მოსწრება ტოლია, ან მეტი 71%-სა და განეკუთვნება ერთ-ერთ კატეგორიას:

* სტუდენტები, რომლებიც არიან მაღალმთიანი აჭარიდან (ბოლო ექვსი წლის განმავლობაში სწავლობდნენ და სრული ზოგადი განათლების დამადასტურებელი დოკუმენტი მიიღეს აჭარის ავტონომიურ რესპუბლიკის მაღალმთიან მუნიციპალიტეტებში ქედა, შუახევი, ხულო, ასევე ქობულეთისა და ხელვაჩაურის მუნიციპალიტეტების საქართველოს მთავრობის N671 დადგენილებით განსაზღვრულ სოფლებში არსებულ ზოგადსაგანმანათლებლო დაწესებულებებში);
* სტუდენტები, რომლებიც არიან ობოლნი დედით, მამით, ან უდედმამო (ბოლო ექვსი წლის განმავლობაში, მინიმუმ სამი სასწავლო წელი სრულად სწავლობდნენ აჭარის ავტონომიურ რესპუბლიკაში არსებულ ზოგადსაგანმანათლებლო დაწესებულებებში);
* სტუდენტები, რომლებიც არიან მრავალშვილიანი ოჯახის ოთხი და მეტი შვილით წევრები (ბოლო ექვსი წლის განმავლობაში, მინიმუმ სამი სასწავლო წელი სრულად სწავლობდნენ აჭარის ავტონომიურ რესპუბლიკაში არსებულ ზოგადსაგანმანათლებლო დაწესებულებებში);
* სტუდენტები, რომელთა ოჯახები რეგისტრირებულნი არიან სოციალურად დაუცველი იჯახების მონაცემთა ერთიან ბაზაში და მათი ოჯახების სარეიტინგო ქულა ტოლი ან ნაკლებია 100 000-ზე (ბოლო ექვსი წლის განმავლობაში, მინიმუმ სამი სასწავლო წელი სრულად სწავლობდნენ აჭარის ავტონომიურ რესპუბლიკაში არსებულ ზოგადსაგანმანათლებლო დაწესებულებებში).

ქვეპროგრამაში მონაწილეობის მსურველებმა დოკუმენტები უნდა წარმოადგინონ  სამინისტროში **2019 წლის 1 აგვისტოდან 30 აგვისტოს ჩათვლით.**

მისამართი: ქალაქი ბათუმი, ლადო გუდიაშვილის ქუჩა N4;  ტელ - 24 53 78

[იხილეთ განცხადება და წარმოსადგენი დოკუმენტების ჩამონათვალი](http://adjara.gov.ge/uploads/Docs/b674662f6f2747608f18085cf25a.docx)

**აჭარის ავტონომიური რესპუბლიკის**

**განათლების, კულტურისა და სპორტის**

**მინისტრს ქალბატონ მაია ხაჯიშვილს**

**მოქ-ე სახელი, გვარი --------------------------------------**

**მისამართი: -------------------------------------------------**

**ტელეფონი: -------------------------------------------------**

**პირადი ნომერი: ------------------------------------------**

**გ ა ნ ც ხ ა დ ე ბ ა**

20 ----- წელს ერთიანი ეროვნული გამოცდების შედეგად ჩავირიცხე

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(სასწავლებლის დასახელება, ფაკულტეტი, სპეციალობა).

საფეხური:

□ საბაკალავრო

□ სამაგისტრო

მივეკუთვნები „განათლების ხელმისაწვდომობის გაზრდის“ პროგრამის ,,სტუდენტთა დახმარების“ ქვეპროგრამის შემდეგ კატეგორიას/კატეგორიებს:

□ სტუდენტი მაღალმთიანი აჭარიდან: (ქედა, შუახევი, ხულო, ასევე "მაღალმთიან დასახლებათა ნუსხის დამტკიცების შესახებ" საქართველოს მთავრობის 2015 წლის 30 დეკემბრის N671 დადგენილებით განსაზღვრული ქობულეთისა და ხელვაჩაურის მუნიციპალიტეტების სოფლები);

□ დედით, ან მამით ობოლი, უდედმამო

□ მრავალშვილიანი ოჯახის წევრი: ოთხი ან მეტი შვილი

□ სოციალურად დაუცველი: 100 000 ქულა ან ნაკლები

ინფორმაცია დაფინანსების შესახებ:

□ არ ვსარგებლობ სახელმწიფო გრანტით

□ ნაწილობრივ ვსარგებლობ სახელმწიფო გრანტით

წარმოგიდგენთ ,,სტუდენტთა დახმარების“ ქვეპროგრამაში მონაწილეობისათვის განსაზღვრულ დოკუმენტებს.

გაცნობებთ, რომ გავეცანი ქვეპროგრამის ფარგლებში გამოცხადებული კონკურსის პირობებს და ვადასტურებ, რომ ჩემ მიერ წარმოდგენილი ინფორმაცია ზუსტია და არ შეიცავს ყალბ მონაცემებს.

ვეთანხმები, რომ სამინისტრო უფლობამოსილია, ნებისმიერ დროს გადაამოწმოს ამ ინფორმაციის სიზუსტე და სიყალბის აღმოჩენის შემთხვევაში მოხსნას აღნიშნული განაცხადი კონკურსიდან.

გთხოვთ, ნება დამრთოთ მონაწილეობა მივიღო აღნიშნულ ქვეპროგრამაში.

დანართი: \_\_\_\_ ფურცელი.

**ხელმოწერა**

**თარიღი**

**სამინისტროში წარმოსადგენი დოკუმენტები კატეგორიების მიხედვით**

**სტუდენტმა - მაღალმთიანი აჭარიდან: (**ქედა, შუახევი, ხულო, ასევე "მაღალმთიან დასახლებათა ნუსხის დამტკიცების შესახებ" საქართველოს მთავრობის 2015 წლის 30 დეკემბრის N671 დადგენილებით განსაზღვრული ქობულეთისა და ხელვაჩაურის მუნიციპალიტეტების სოფლები);  **უნდა წარმოადგინოს:**

ა) განცხადება;

ბ) საქართველოს მოქალაქის პირადობის მოწმობის ასლი;

გ) სრული ზოგადი განათლების დამადასტურებელი დოკუმენტის ასლი;

დ) ცნობა ზოგადსაგანმანათლებლო დაწესებულებიდან შესაბამის სკოლაში ბოლო ექვსი წლის განმავლობაში სწავლის შესახებ;

ე) ცნობა შესაბამისი უმაღლესი სასწავლებლიდან სტუდენტის ბოლო სემესტრის შედეგების შესახებ;

ვ) ინფორმაცია სტუდენტის მიერ ერთიან ეროვნული გამოცდებზე მიღებული შედეგების შესახებ;

ზ) აკრედიტებული უმაღლესი სასწავლებლის მიერ გაცემული ცნობა სტუდენტის ჩარიცხვის თარიღის, სწავლის საფასურის, ფაკულტეტის, სპეციალობისა და კურსის ასევე, სასწავლო პროგრამის აკრედიტაციის ვადის მითითებით.

1. **სტუდენტმა - ობოლი (დედით, ან მამით, უდედმამო) უნდა წარმოადგინოს:**

ა) განცხადება;

ბ) საქართველოს მოქალაქის პირადობის მოწმობის ასლი;

გ) დაბადების მოწმობის ასლი;

დ) მშობლის/მშობლების გარდაცვალების დამადასტურებელი დოკუმენტის ასლი;

ე) ცნობა ზოგადსაგანმანათლებლო დაწესებულებიდან ბოლო ექვსი წლის განმავლობაში, მინიმუმ სამი სასწავლო წლის სრულად სწავლის შესახებ;

ვ) ცნობა შესაბამისი უმაღლესი სასწავლებლიდან სტუდენტის ბოლო სემესტრის შედეგების შესახებ;

ზ) ინფორმაცია სტუდენტის მიერ ერთიან ეროვნული გამოცდებზე მიღებული შედეგების შესახებ;

თ) აკრედიტებული უმაღლესი სასწავლებლის მიერ გაცემული ცნობა სტუდენტის ჩარიცხვის თარიღის, სწავლის საფასურის, ფაკულტეტის, სპეციალობისა და კურსის, ასევე, სასწავლო პროგრამის აკრედიტაციის ვადის მითითებით.

1. **სტუდენტმა - მრავალშვილიანი ოჯახის წევრი (ოთხი, ან მეტი შვილი) უნდა**

**წარმოადგინოს:**

ა) განცხადება;

ბ) საქართველოს მოქალაქის პირადობის მოწმობის ასლი;

გ) განმცხადებლისა და მისი და ძმების დაბადების მოწმობების ასლები;

დ) ცნობა ზოგადსაგანმანათლებლო დაწესებულებიდან ბოლო ექვსი წლის განმავლობაში, მინიმუმ სამი სასწავლო წლის სრულად სწავლის შესახებ;

ე) ცნობა შესაბამისი უმაღლესი სასწავლებლიდან სტუდენტის ბოლო სემესტრის შედეგების შესახებ;

ვ) ინფორმაცია სტუდენტის მიერ ერთიან ეროვნული გამოცდებზე მიღებული შედეგების შესახებ;

ზ) აკრედიტებული უმაღლესი სასწავლებლის მიერ გაცემული ცნობა სტუდენტის ჩარიცხვის თარიღის, სწავლის საფასურის, ფაკულტეტის, სპეციალობისა და კურსის, ასევე, სასწავლო პროგრამის აკრედიტაციის ვადის მითითებით.

1. **სტუდენტმა - სოციალურად დაუცველი ოჯახებიდან (მონაცემთა ბაზაში**

**რეგისტრირებული სარეიტინგო ქულა ტოლია, ან ნაკლებია 100 000-ზე) უნდა**

**წარმოადგინოს:**

ა) განცხადება;

ბ) საქართველოს მოქალაქის პირადობის მოწმობის ასლი;

გ) სოციალურად დაუცველი ოჯახების მონაცემთა ერთიან ბაზაში რეგისტრაციის მოწმობის ასლი, რითაც დასტურდება რომ სტუდენტი ეკუთვნის სოციალურად დაუცველ ოჯახს

(ცნობა გაცემული უნდა იყოს აღნიშნული პროგრამის სააპლიკაციო ვადის ფარგლებში, **2019 წლის 1 აგვისტოდან 30 აგვისტოს ჩათვლით.**);

დ) დაბადების მოწმობის ასლი;

ე) ცნობა ზოგადსაგანმანათლებლო დაწესებულებიდან ბოლო ექვსი წლის განმავლობაში, მინიმუმ სამი სასწავლო წლის სრულად სწავლის შესახებ;

ვ) ცნობა შესაბამისი უმაღლესი სასწავლებლიდან სტუდენტის ბოლო სემესტრის საშუალო შედეგების შესახებ;

ზ) ინფორმაცია სტუდენტის მიერ ერთიან ეროვნული გამოცდებზე მიღებული შედეგების შესახებ;

თ) აკრედიტებული უმაღლესი სასწავლებლის მიერ გაცემული ცნობა სტუდენტის ჩარიცხვის თარიღის, სწავლის საფასურის, ფაკულტეტის, სპეციალობისა და კურსის, ასევე, სასწავლო პროგრამის აკრედიტაციის ვადის მითითებით.